ddrg/super_eurlex huggingface dataset:
—

„Initiatives in the area of retail financial services“ [SEC(2007) 1520].
3.6

EHSV považuje z politicko-strategického hľadiska cieľ dosiahnuť 20-percentný podiel OZE do roku 2020 za zmysluplný a technicky aj hospodársky realizovateľný. Bol by jasným signálom začiatku postfosílnej energetickej politiky. Domnieva sa, že ciele stanovené pre jednotlivé krajiny je možné dosiahnuť, najmä keďže členské štáty majú k dispozícii mnoho flexibilným možností (preberanie ďalších podnikov, spoluúčasť na projektoch a pod.). Je zrejmé, že prestavba energetického systému nebude lacnou záležitosťou a nezaobíde sa ani bez štrukturálnych zmien. Je potrebné investovať nielen do zariadení na výrobu elektriny z obnoviteľných zdrojov, ale aj do technológií a kapacít na akumuláciu energie, aby sa dali vyrovnať výkyvy vo výrobe elektriny, ktoré vznikajú v dôsledku nedostatočnej sily vetra alebo nedostatočného slnečného žiarenia, ako aj do ďalšieho rozvoja medzinárodných elektrických vedení v EÚ. Plánované ciele nedosiahneme, ak sa budeme zameriavať len na výrobu energie.
5.4

Aby sa zabránilo tomu, že možnosti ukladania budú zbytočne obmedzené, nemal by sa zákaz uvedený v článku 2 ods. 3 návrhu Komisie vzťahovať na „ukladanie CO2 v geologických formáciách“, ale na „úložiská“, pretože geologické formácie podľa vymedzenia v článku 3 ods. 4 môžu ľahko presahovať oblasti vymedzené v článku 2 ods. 1, kým rozsah úložiska je naproti tomu značne menší. Ďalšie možnosti ukladania by sa naskytli prostredníctvom doložky o výhrade, ktorá by hovorila o spoľahlivých zmluvných dohodách so štátmi mimo EÚ.
5.2

Európsky rok tvorivosti a inovácie by mal na dosahovanie vytýčených cieľov používať novátorské opatrenia. Opatrenia spomínané v odseku 3, i keď sú ako celok vhodné, sú zvyčajne používané na akýkoľvek druh kampane na zvyšovanie povedomia, na propagáciu a šírenie. EHSV sa domnieva, že by bolo mimoriadne poučné, hlavne pre mladých ľudí, keby navrhované aktivity obsahovali niektoré z novátorských opatrení uvedených v tomto odseku, s cieľom napĺňať ciele uvedené v návrhu. Príkladom by mohlo byť zorganizovanie súťaže nápadov s cieľom nájsť nástroj, ktorý by trvale podporoval tvorivosť a inovácie v celej Európe viditeľnejším spôsobom. Ďalšou možnosťou by mohlo byť udeľovanie európskej ceny na ročnom alebo dvojročnom základe, aby sa tak pri rôznych aktivitách a v rôznych oblastiach podporili a povzbudili skutočné inovatívne nápady a tvorivosť mladých ľudí.
5.3

Od roku 2013 sa bude množstvo kvót každoročne znižovať (2), čoho výsledkom bude do roku 2020 v porovnaní s rokom 2005 zníženie emisií skleníkových plynov v odvetviach v rámci EÚ ETS, Tento proces znižovania emisií bude rovnakým tempom pokračovať aj počas štvrtej fázy (2021 – 2028). Zároveň sa zvýši podiel vydražených kvót, začínajúc podielom 60 % v roku 2013. Navrhuje sa, aby odvetviu výroby elektrickej energie neboli od roku 2013 prideľované žiadne bezplatné kvóty, v dôsledku čoho by toto odvetvie muselo nakupovať kvóty v aukcii alebo na sekundárnom trhu. Zároveň by sa do roku 2020 postupne prestali prideľovať bezplatné kvóty aj ostatným odvetviam. Výnimkou budú odvetvia považované za pomerne rizikové pokiaľ ide o presun emisií CO2, t. j. premiestňovanie podnikov do krajín bez podobných obmedzení týkajúcich sa produkcie emisií, čím by došlo k celosvetovému zvýšeniu emisií. Týmto odvetviam by mohli byť prideľované kvóty bezplatne až do výšky 100 %. O tejto otázke sa rozhodne v roku 2011. Členské štáty budú uskutočňovať aukcie a budú podnecované, aby výnosy využili na investovanie do politických opatrení na podporu ochrany životného prostredia, avšak nebude sa to od nich vyžadovať.
6.4.4

EHSV zdôrazňuje, že efektívne uplatňovanie vonkajšej politiky, pokiaľ ide o potenciálne nové energetické koridory zásobujúce ropou a plynom z čiernomorského a kaspického regiónu by malo byť založené na podpore Azerbajdžanu, s cieľom dosiahnuť jeho skutočnú nezávislosť ako dodávateľa energií, na pomoci pri vytváraní jeho vnútroštátnych odvetví ropy a zemného plynu a na podpore Gruzínska, Moldavska, Rumunska a Ukrajiny, ako kľúčových faktorov pri poskytovaní energetických tranzitných koridorov smerujúcich do európskeho priestoru. Malo by sa zohľadniť, že Rusko je tiež zainteresovanou stranou tohto procesu. EHSV navrhuje, aby boli európske podniky zapojené do rozvoja odvetvia ropy a zemného plynu a budovania ropovodov a plynovodov v plnej miere podporované. Cieľom EÚ by malo byť aj posilnenie úlohy Turecka ako faktora stability v regióne.
1.8.1

Hoci dnes nie je veľmi realistické uvažovať o zriadení transeurópskej siete určenej pre nákladnú dopravu, pravdou je, že vytvorenie oddelenej siete by bolo najlepším prostriedkom na podporu železničnej nákladnej dopravy, ktorá by sa tak stala spoľahlivejšou a presnejšou, lacnejšou a rýchlejšou. Vytvoriť koridory zamerané na nákladnú dopravu je v súčasnosti veľmi realistickou myšlienkou, ale keďže neexistujú veľké transkontinentálne siete určené pre nákladnú dopravu, mohli by sa do koridorov zameraných na nákladnú dopravu zahrnúť pribúdajúce úseky tratí určených špeciálne pre nákladnú dopravu, ktoré spájajú mimoriadne aktívne hospodárske centrá, ako o tom svedčí úspech Betuwe line medzi prístavom v Rotterdame a Nemeckom. Je nevyhnutné, aby sa do zavádzania opatrení a právnych predpisov, ktoré by umožnili zvýšiť konkurencieschopnosť železníc skutočne zapojili všetky členské štáty.
4.8

Výbor navrhuje, aby sa do dôvodovej správy smernice vložil nový odsek, v ktorom by sa zdôraznilo, že v právnych predpisoch týkajúcich sa prisťahovalectva by mali byť zohľadnené normy MOP a hlavne dohovory MOP o migrujúcich pracovníkoch (C 97 a C 143).
3.7.2

Potrebujeme spoločný európsky komunikačný prostriedok, prostredníctvom ktorého by sme boli informovaní o tom, čo sa deje u našich susedov. V rámci rušenia hraníc by sme mali napríklad vedieť aj to, ako sa v Estónsku rieši otázka likvidácie odpadu, aké kúrenie majú obyvatelia Barcelony, akú dlhú materskú dovolenku majú írske matky alebo ako sa určuje výška platov v Rumunsku. Keď budeme vedieť, že rovnaké problémy ako máme my majú aj stovky kilometrov od nás a keď zistíme, ako ich riešia inde, posilní sa v nás pocit, že patríme do tej istej Európy.
1.11

Hoci oznámenie Komisie berie pri konfigurácii aktivít cestovného ruchu do úvahy kritériá a prvky sociálneho charakteru, EHSV upozorňuje na to, že chýba odkaz na pojem a realitu európskeho občianstva. Cestovný ruch je vlastne, a môže byť ešte do väčšej miery, prvkom, ktorý spája rôzne kultúry a sociálne reality v súvislosti európskym občianstvom, ktoré by sme mali všetci podporovať a rozvíjať. Rozmanitosť a rôznorodosť kultúr, jazykov, prírodného a kultúrneho dedičstva jednotlivých krajín Európy predstavuje veľké bohatstvo, ktoré by sa mohlo a malo využiť a zúročiť ako spôsob poznania a rozpoznávania našich práv ako európskych občanov. Ďalším aspektom, ktorému by sa mala v diskusiách a dokumentoch o cestovnom ruchu na európskej úrovni venovať značná pozornosť je kultúra, a to vzhľadom na možné synergie medzi cestovným ruchom a kultúrou, ako to už bolo uvedené v inom stanovisku výboru.
4.3

Určite možno súhlasiť s Komisiou v tom (pozri bod 3.5), že výpočet zákonných a nezákonných prípadov je príliš rôznorodý, aby mohol byť základom pre všeobecné zásady, a preto by bolo treba preskúmať praktické uplatňovanie týchto zásad na rôzne podnikateľské aktivity a štruktúry. Avšak už aj preskúmanie jednotlivých prípadov so zreteľom na rozsudky ESD by umožnilo, aby si spoločnosti samotné dopredu vyhodnotili, aká je pravdepodobnosť, že nebudú vznesené námietky voči ich rozhodnutiu založiť dcérsku spoločnosť v zahraničí. To samozrejme len v prípade, ak by daňové úrady súhlasili s tým, že budú konať v súlade s judikatúrou ESD s tým, že ju prispôsobia na každý jednotlivý prípad. Individuálny prístup by umožnil spravodlivo posúdiť jednotlivé situácie a pritom sa vyhnúť štandardným riešeniam vychádzajúce z prevahy formy nad obsahom.
Pri čítaní národných plánov udrie do očí to, že chýba porovnávací systém, že plány sa od seba zásadne líšia vo svojej podobe a spôsobe vypracovania, čo sťažuje ich čítanie a takmer znemožňuje ich vzájomné porovnanie. V rámci projektu Emeees (Evaluation and Monitoring for the EU Directive on Energy End-Use Efficiency and Energy Services) v spolupráci s wuppertálskym inštitútom pre podnebie, životné prostredie a energiu (Wuppertal Institut für Klima, Umwelt, Energie GmbH) bol vytvorený model práve so zámerom uľahčiť vypracúvanie národných akčných plánov. Belgicko sa listom sťažuje na skutočnosť, že táto dôležitá predloha bola dokončená až 11. mája, t. j. pár dní pred uplynutím lehoty na predloženie národných plánov.
6.2

Ich súčasťou by mali byť aj zmeny týkajúce sa balenia a označovania odstraňovačov starých náterov na báze DCM v záujme minimalizovania rizika nehôd a upozornenia na skutočné nebezpečenstvá. Predaj výrobkov niekomu, kto sa trvale nezaoberá odstraňovaním náterov, či už na pracovisku alebo mimo neho alebo ako „profesionálny užívateľ“ či „spotrebiteľ“, by mal byť pri jednorazovom nákupe obmedzený na maximálne 1-litrové balenie. V súlade s príslušnými platnými alebo novými nariadeniami a smernicami EÚ a/alebo normami EN ISO 8317:2004 a 862:2005 by nádoby mali mať zabezpečené detské uzávery. Užitočné by boli aj úzke hrdlá obmedzujúce rozliatie, hoci následná potreba preliať prostriedok pred použitím štetca znižuje ich efekt. Výrobcovia by sa mali aktívne snažiť, aby prišli na trh s novými a bezpečnejšími systémami, čím by zabezpečili dlhodobú životnosť týchto výrobkov. V prípade hromadného predaja ostatným používateľom na priemyselné alebo systematické profesionálne použitie by sa malo predávať množstvo s objemom minimálne 20 litrov. V snahe zaistiť bezpečnú manipuláciu a likvidáciu výrobkov bez ohľadu na podmienky použitia by výrobcovia a dodávatelia mali uznať, že za týchto okolností je ich povinnosťou poskytnúť ochranu a dostatočné informácie a školenia.
1.3

Pilotný projekt pre sociálne zodpovedné mikroinvestície, ktorý by zapojil bankové a nebankové finančné inštitúcie do európskeho systému siete prostredníctvom uzavretia dohody o porozumení (Memorandum of Understanding for Socially Responsible Investments) medzi jednotlivými inštitúciami a profesijnými združeniami, by sa mal podľa názoru výboru v prvom rade zamerať na „subjekty s obmedzenou možnosťou získania bankového úveru“ a slúžiť: — na rozvoj projektov na zabezpečenie skutočne produktívnej a dôstojnej práce, — na posilnenie a rozšírenie výrobnej, družstevnej a zamestnaneckej základne, — na oživenie schopnosti jednotlivcov posilňovať svoje hospodárske postavenie (empowerment) prostredníctvom opatrení na kontaktovanie, „sprevádzanie“ a plné docenenie osôb, ktorým hrozí vylúčenie z produktívneho, hospodárskeho a sociálneho života.
4.1

Výbor súhlasí s názorom, že interoperabilita, ktorá je nevyhnutná pre voľnú hospodársku súťaž, sa môže dosiahnuť jedine vtedy, keď spotrebitelia budú môcť na čítanie obsahu používať zariadenia podľa vlastného výberu. Jediným riešením je preto kódovanie obsahu pomocou systémov „open source“, ktoré sú dostupné všetkým užívateľom. Všetky systémy DRM však automaticky znemožňujú načítanie obsahu na akýkoľvek nosič dát, hardvér alebo softvér, ktorý nebol výslovne povolený vydavateľom DRM. Podstata DRM spočíva v zakódovanom uzavretom formáte, ktorého technické špecifikácie nie sú verejne dostupné. Systémy, ktoré vydavateľ DRM nepovolí alebo necertifikuje sú preto úplne vylúčené z hospodárskej súťaže. Dodnes ešte nebol vytvorený žiaden systém DRM, ktorý by bol založený na princípe „open source“. Toto riešenie by si vyžadovalo zavedenie zložitých systémov výmeny licencií a niektorí tvorcovia obsahu by mohli ostať z trhu vylúčení napríklad preto, že nepoužívajú systém DRM. Celé odvetvie digitálnej tvorby, vrátane vedeckých ústavov a výskumných stredísk, univerzít, otvoreného softvéru („freeware“) a obsahu vypracovaného v rámci alternatívnych licencií, by sa mohlo ocitnúť vylúčené z trhu, ktorý by akceptoval jedine komerčný obsah, čo je v rozpore so zásadami informačnej a znalostnej spoločnosti, v ktorej chce Európa zaujať vedúcu pozíciu.
1.12

Výbor navrhuje, aby odborníci z rôznych oblastí politiky a zástupcovia sociálnych partnerov, profesijných organizácii a občianskej spoločnosti zriadili fóra na miestnej, regionálnej a vnútroštátnej úrovni ako aj na úrovni Spoločenstva. Tieto fóra viacúrovňovej spolupráce by mohli vytvoriť sieť, ktorá by uľahčila výmenu informácií a prezentáciu rôznych záujmov, umožnila by rozlišovanie medzi vnútroštátnymi politikami a politikami Spoločenstva a zlepšila by ich prijímanie. Výchova občanov k individuálnym a kolektívnym spôsobom správania sa v prípade vážnych zdravotných kríz by mala byť súčasťou týchto fór spolupráce, ktoré majú dosah na širokú verejnosť, a mala by prípadne umožniť účinné zvládanie zložitých situácií v záujme všetkých.
4.3

Takisto ucelenejšia prezentácia a viditeľnosť spoločného prístupu na úrovni EÚ by mohla byť príkladom pre vlády a ministerstvá, aby sa dopracovali k integrovanému prístupu k regiónom a mestám, ktorý na národnej úrovni zvyčajne chýba. V každom prípade by to do určitej miery pomohlo zmenšiť priepasť medzi úrovňou EÚ a regiónmi a mestami.
7.2.1.3

Kde je možné nájsť prostriedky na domáce investície? — Využívanie nesmiernych známych či skrytých príjmov z ťažby prírodných zdrojov (ropa, plyn, uhlie, diamanty, drevo, minerály: chróm, platina, kobalt, zlato, mangán, meď, železo, urán…) (9). (Ako sa s nimi nakladá v súčasnosti? A čo sa napríklad deje s príjmami z cukru, ktorý sa predal za trojnásobok svetovej ceny?) — Zavedenie dane z pridanej hodnoty (DPH) viedlo len k obmedzenému a neúplnému zvýšeniu verejných príjmov. Tento stav by bolo možné zlepšiť. — V niektorých krajinách by sa mohli daňové príjmy zdvojnásobiť, ak by sa zlepšil výber daní. — Z veľkých rozdielov v pomere daňových príjmov a HDP (od 38 % v Alžírsku a Angole až po menej než 10 % v Nigeri, Sudáne a Čade) vyplýva, že krajiny, kde je tento pomer veľmi nízky, môžu významne zvýšiť svoje príjmy. — Základ príjmov by sa zvýšil aj legalizovaním nelegálnej práce, a teda rozšírením daňového základu. Všetky uvedené zlepšenia by mali prispieť ku kvantitatívnemu a kvalitatívnemu zvýšeniu verejných opatrení. — V niektorých krajinách sú dôležitým zdrojom rozvoja financie, ktoré zasielajú ľudia pracujúci v zahraničí (10). V roku 2004 dosiahli približne 16 miliárd USD. Tieto prostriedky, evidované aj neevidované, pravdepodobne prevyšujú objem finančných zdrojov verejnej rozvojovej pomoci a priamych zahraničných investícií. Ak by tieto financie, ktorými sa nezvyšuje zadlženosť krajiny, prechádzali oficiálnym bankovým systémom afrických štátov (ktorý by musel byť bezpečný, dôveryhodný a kvalitný), mohli by významne ovplyvniť investičné kapacity. Aj na tomto samotnom bode je vidieť, nakoľko je pre africké krajiny dôležité prisťahovalectvo. Z toho vyplýva, že o všetkých zmenách predpisov týkajúcich sa migračných tokov by sa malo dôkladne diskutovať medzi EÚ, jednotlivými členskými štátmi a dotknutými africkými krajinami (11). — Únik kapitálu oberá africké štáty aj naďalej o značné zdroje investícií. Tento únik kapitálu predstavuje dvojnásobok dlhu celého afrického kontinentu (12), a preto niektorí odborníci považujú Afriku za „čistého veriteľa“ voči zvyšku sveta. Ak by sa tieto zdroje vyčlenili na produktívne investície, mohli by viesť k vytvoreniu pracovných miest a poskytnúť príjem rozsiahlym častiam obyvateľstva. Okrem snahy zastaviť tento odlev, ako sa o to pokúsili niektoré európske krajiny, by vlády mohli uvažovať aj o dočasnej amnestii na návrat tohto typu kapitálu. S takýmito perspektívami a s potrebnými reformami, najmä v oblasti financií a rozpočtu, by Afrika mohlo dokázať zmobilizovať oveľa viac vnútorných zdrojov na financovanie produktívnych investícií podľa vlastného výberu.
3.6.3

Povinné zavedenie IFRS či iného súboru nových pravidiel na základe pravidiel pre kótované spoločnosti by pre MSP znamenalo značnú administratívnu záťaž a finančné náklady, ktoré by zrejme prevážili nad všetkými pozitívami. Úzka spojitosť medzi ročnými účtovnými závierkami a daňovými priznaniami by tiež prinútila MSP operujúce napr. v dvoch členských štátoch zachovávať dva súbory účtovných výkazov, čím by sa administratívna záťaž ešte zvýšila.
2.5

Okrem toho, v prípade C-308/2006 predloženom Súdnemu dvoru, v otázke platnosti smernice Európskeho parlamentu a Rady 2005/35/ES zo 7. septembra 2005 v súvislosti s medzinárodným verejným právom, Súdny dvor vyhlásil, že je vo veci nepríslušný, čím vzniknutý spor ukončil. Tento prípad by v skutočnosti neuspel ani pred inými medzinárodnými súdmi kvôli právnym a politickým dôvodom, ktoré presahujú rámec tohto stanoviska. Ak by sa hoci aj niektorý súd podujal vysloviť k návrhu právneho predpisu Spoločenstva poradné stanovisko, nestačilo by to na ovplyvnenie zákonodarného orgánu Spoločenstva, ktorý je v silnej pozícii, pretože jeho právo má prednosť pred právami jednotlivých štátov a pred medzinárodným právom, ktorému navyše nepodlieha.
6.7

Existuje riziko, že nadnárodné spoločnosti sa budú snažiť o získanie kontroly nad veľkou časťou výroby krmív pre zvieratá, čím by sa obmedzila hospodárska súťaž. Ak by k tomu prišlo, viedlo by to k veľkému poklesu počtu závodov na výrobu krmív a zvýšeniu obchodu v rámci EÚ. Neznamená to však, že na trhu sa zosilní hospodárska súťaž.
2.1.1

Vo svojej bielej knihe z roku 2001 o dopravnej politike stanovila EÚ cieľ dosiahnuť do roku 2010 zníženie počtu úmrtí na cestách o polovicu. To znamená, že počet úmrtí, ktorý v roku 2001 v EÚ s 27 členskými krajinami dosiahol 54 000, poklesne do roku 2010 na 27 000 ročne.
1.2

EHSV by však chcel zdôrazniť, že informácie opísané v bode 3.4.1 do značnej miery stratia svoj význam a opodstatnenosť, pokiaľ ich nebudú sprevádzať vopred naplánované vzdelávacie aktivity zamerané na konečných spotrebiteľov. V tejto súvislosti EHSV vyjadruje poľutovanie nad skutočnosťou, že návrh nesprevádzajú podporné opatrenia v oblasti vzdelávania spotrebiteľov, či už na úrovni členských štátov alebo aj na európskej úrovni. Prinajmenšom, ako prvý a mimoriadne užitočný krok v tomto smere by mohla poslúžiť príručka zameraná na prioritné aktivity, ktorá by bola pripojená k nariadeniu v podobe prílohy.
6.2.1

Návrh sa prihovára za prístup „od prípadu k prípadu“, podľa ktorého by Komisia pri návrhoch národných iniciatív, ktoré jej budú predložené hodnotila, ktoré formy štátnej pomoci a iné národné opatrenia by boli dovolené. Ak má byť uplatňovanie strategických európskych demonštračných projektov úspešné, Komisia by mala zohrávať ústrednú úlohu pri koordinácii a dohľade. Znamenalo by to, že Komisia by prevzala zodpovednosť za celkové financovanie. Popri príspevku Komisie by financovanie potom mohlo byť navýšené účelovo viazanými príspevkami príslušných členských štátov, ktorým by sa potom takéto financovanie uznalo za povolenú štátnu pomoc. Súčasne by sa aj priemysel mal zaviazať k financovaniu a implementácii.
1.6

Pokiaľ ide o prípadné riziká spojené s elektromagnetickým vlnením v tomto novom prostredí s veľkým množstvom čítačiek, mala by sa, a to najmä v prípade osôb, ktoré v takomto prostredí pracujú, zachovávať opatrnosť. Tieto osoby by mali byť informované o možných rizikách a mali by sa zaviesť ochranné prostriedky. Touto problematikou by sa však mali vážne zaoberať vedecké štúdie.
—

Výbor sa nazdáva, že podľa rozhodnutia Rady 2003/C 218/01 z 22. júla 2003 by v súvislosti s návrhom mal byť konzultovaný Poradný výbor pre bezpečnosť a ochranu zdravia pri práci. V súlade s doterajšou praxou by takáto konzultácia mala byť uvedená v odôvodnení smernice. Obdobie, ktoré uplynulo od začiatku procesu kodifikácie je dostatočné na to, aby sa mohla bez vážnych ťažkostí uskutočniť konzultácia s poradným výborom.
4.3

Pokiaľ ide o navrhované zjednodušenie v oblasti požiadaviek na predkladanie správ o zlúčeniach, splynutiach alebo rozdeleniach pre akcionárov a veriteľov, ktoré umožňuje nahradiť publikovanie dokumentov v obchodnom registri za opakované zverejnenia na internetových stránkach (tiež sa dá uplatniť na cezhraničné zlúčenia alebo splynutia), bolo by potrebné vyjadriť aj kritické pripomienky. V prvom rade táto úprava nezaručuje ochranu práv akcionárov alebo veriteľov, keďže stráca verejný charakter, ktorý je vlastný obchodnému registru a v druhom rade sa stráca možnosť používať v prípade akýchkoľvek sporov spomínané informácie ako dôveryhodný dôkaz. Preto veríme, že pri tomto type operácií by transparentnosť mala mať prednosť pred úsporou ekonomických nákladov a snažíme sa o to, aby bol tento princíp lepšie chránený.
1.8

EHSV súhlasí s uplatňovaním zníženej sadzby DPH na širšie kategórie tovarov a služieb, pokiaľ na to budú mať členské štáty dostatok špecifických rozpočtových prostriedkov, bude na to priaznivá hospodárska situácia a bude to v súlade so záujmami vnútorného trhu členských štátov Európskej únie.
1.3

Elektronické peňažníctvo zrejme nikdy nenaplní všetky potreby, ktoré uspokojujú peniaze. Zrejme nenahradí škatuľu 500-eurových bankoviek uloženú pod posteľou, malo by však zvládnuť transakcie, kvôli ktorým so sebou nosíme mince a bankovky. Napriek tomu sa dosiaľ rozvíja veľmi pomaly. Úspešné iniciatívy sú spojené s vývojom informačnej spoločnosti. Elektronické peňažníctvo by sa malo rozvíjať súbežne s ňou. Malo by byť jej peňažníctvom. Jeho budúci rozvoj bude závisieť od podnikateľských iniciatív a technických inovácií práve v informačnej spoločnosti. Účelom tejto smernice je odstrániť prekážky pre vynálezy a inovácie. EHSV tento cieľ podporuje.
4.8

Pri vypracovaní kódexov osvedčených postupov na zaobchádzanie so zvieratami a starostlivosť o ne sa musia brať do úvahy názory osôb, ktoré majú v tejto oblasti minimálne päťročnú nepretržitú prax rovnako ako teoretické poznatky z tohto odboru. Kurzy na získanie osvedčenia o spôsobilosti v oblasti zaobchádzania so zvieratami a starostlivosti o ne by tento aspekt mali tiež brať do úvahy.
1.2

Výbor odporúča: — všetky nástroje EÚ, ktoré môžu znížiť riziká pri zabezpečovaní dodávok, musia byť účinne a urýchlene zavedené, — po prijatí rozhodnutí o nedávnych legislatívnych návrhoch by sa dôraz mal klásť na ich uskutočňovanie, pričom je nutné vyhnúť sa novým legislatívnym návrhom, aby bol rámec právnych predpisov čo najviac stabilný a predvídateľný. — z piatich oblastí akčného plánu by hlavnou prioritou mala byť úspora energie, ktorej kľúčovým nástrojom je energetická účinnosť, keďže má veľký potenciál rentabilných opatrení, — Komisia by si z veľkého počtu zámerov mala vybrať svoje priority, — problémy s izolovanými trhmi s energiou je potrebné riešiť obzvlášť naliehavo a musia byť dobudované transeurópske energetické siete, — okrem investícií do infraštruktúry si viac pozornosti zasluhuje aj potreba investícií do výroby elektrickej energie a do základného výskumu s výhľadom do roku 2050, — v oblasti vonkajších vzťahov si EÚ musí vytvoriť zodpovedný a trvalo udržateľný globálny energetický prístup súbežne s politikou vlastnej energetickej bezpečnosti Európy, — na zvýšenie úspory energie je potrebné veľké množstvo opatrení, malo by sa však zabrániť nadmernej regulácii na úrovni EÚ, — EÚ musí získať vedúce postavenie v oblasti energeticky účinných technológií, — Komisia neustále skúma dosiahnuteľnosť jednotlivých cieľov pri rozličných spôsoboch využívania energie ako účinné opatrenie na zvýšenie energetickej účinnosti, hlavne pri službách a výrobkoch s významom pre vnútorný trh, — mali by sa neodkladne prijať rozhodnutia o budúcej jadrovej energetike vzhľadom na potrebu veľkých investícií do výroby elektriny, — vízia do roku 2050 musí zahŕňať celosvetovú situáciu, pretože vytvára rámcové podmienky pre ambície EÚ.